Лученец

Лу́ченец (, , ) — Словакин варринчи хула. Халăхĕ 28 пине яхăн.

 Истори 

Лученец (венгăрлă, Лошонц) пĕрремĕш 1128 çулта паллă пулнă, анчах та XV ĕмĕрченех пысăках мар пурăну вырăнĕ шутланнă. 1451 çулта хула шайне куçать. Çăв çул хула çумĕнче Янош Хуньяди тата Ян Йискра çарпуçсем çапăсаççĕ, Искра çĕнтерет.

XVI ĕмĕрте хулана турккăсем хупăрласа илеççĕ. 1544 çулта вĕсем ăна çĕнтерсе илеççĕ те 40 çул хушши Лученец   Осман империн филяков санджакне кĕрет. 1575 çулта хулана «çынсăр» теççĕ.

1828 çулта Лученецре 3000 çын пурăннă, 216 кил тата 229 ăста лаççи пулнă. 1849 çулта венгр революционерĕсем вырăс çарĕн офицерĕсене вĕлереççĕ. Çакăншăн тавăрса Граббе дивизийĕ хулана çулăма парать.

1867 çулта хулара заводсем лартаççĕ, индустриализаци пуçланать.

Австро-Венгри хули Лученец чехословак венгри çарĕсен çапăçу вырăнĕ пулса тăрать. Венгрсен каялла чакма тивет, кăшт каярах арбитраж тăрăх хула Чехословаки шутне кĕрет. 1938 Венгри хулана каллех оккупацилет. 14.01.1945 Лученец совет тата румын çарĕсем ирĕке кăлараççĕ.

 Паллă вырăнĕсем 


 Таса Мари костёлĕ
 Синагога
 Ратуша
 Дворян кил йăвисем

 Çавăн пекех пăхăр 

 Новоград

 Каçăсем 

 Официальный сайт города

Категори:Словакин хулисем